# data[].attributes.body
Noć knjige, 2021.

# data[].attributes.body
Izradile: Klara Miklošić i Milka Grubešić, 1.c

# data[].attributes.body
"Ne bojim se oluja, jer učim jedriti svojim brodom."  - Louisa May Alcott, u svojoj knjizi Male žene.

# data[].attributes.body
"Nemoguće je živjeti bez neuspjeha, osim ako živite toliko oprezno da možda, na kraju, uopće ne živite - u tom slučaju, to je samo po sebi neuspjeh." - J.K. Rowling, nevjerojatna tvoriteljica Harryja Pottera, koja kaže da joj je život prije svijeta čarobnjaka bio neuspjeh epskih razmjera.

# data[].attributes.body
Pročitaj mudre riječi puno pametnijih i poznatijih osoba: "Istina jest da ponekad gubiš. I nikada nisi toliko dobar da ne možeš gubiti. Nikada nisi toliko pametan da ne možeš gubiti. To se događa - i to kada se treba dogoditi. Takve stvari moraš prihvatiti."  - Beyonce, pop-zvijezda koja je doživjela neuspjeh u emisiji Star Search kada joj je bilo devet godina.

# data[].attributes.body
Riskiraj, zabrljaj i postani čudesno nesavršena, potpuno moćna ti! :)

# data[].attributes.body
Pokušaj iskoristiti ove savjete kako bi poradila na svome samopouzdanju i uspjela ostvariti sve svoje ciljeve. Sigurno će ti pomoći!

# data[].attributes.body
Samopouzdanje je ono što ti pomaže napraviti sve ono što se čini teškim, zastrašujućim ili nemogućim. Samopouzdanje je i ono što ti daje poticaj za svakodnevne izazove. Ono je važno i zato je bitno raditi na njemu.

# data[].attributes.body
MISLI + SAMOPOUZDANJE = AKCIJA

# data[].attributes.body
Što je uopće samopouzdanje? Evo temeljne znanstvene definicije: Samopouzdanje je ono što pretvara naše misli u akciju. Možeš li to zamisliti kao kemijsku reakciju?

# data[].attributes.body
PRETVORI NEUSPJEH U POGONSKO GORIVO!

# data[].attributes.body
Neuspjeh treba prihvatiti. Nakon njega se osjećamo loše, ali za par dana ćeš krenuti dalje kao i svi ostali. Osim toga iz toga si nešto naučila, suočila se s novim izazovima, upustila se u rizik, ali i nakon nekog vremena njemu dobro nasmijala. Neuspjeh će se događati. Bitno je ne izbjegavati ga, jer ne možeš. Moraš naučiti što s njime, zato s tobom dijelim šalabahter s deset najboljih lijekova protiv neuspjeha: 1. BUDI SEBI NAJBOLJA PRIJATELJICA - podsjeti se da ljudi doživljavaju neuspjehe svaki dan, dopusti si malo sažalijevanja, ako ti pomaže, i udovolji si u svemu što te usrećuje. Sladoled je dobar za to ili zagrljaj. 2. PROMIJENI PROGRAM - prebaci misli na nešto što te usrećuje, čitaj knjigu, gledaj seriju, druži se s prijateljicom, slušaj glazbu...Nema potrebe da o tome neprestano razmišljaš. 3. SAGLEDAJ STVARI - prisjeti se sličnih situacija i podsjeti se da si ih preživjela! 4. ZATRAŽI POMOĆ - i sama su istraživanja pokazala da je jedan od boljih načina za nadilaženje neuspjeha otvoriti se i podijeliti sa nekim što ti se dogodilo. 5. OSVIJESTI SVOJ NAČIN RAZMIŠLJANJA - pokušaj umjesto "neuspjeh" pomisliti "prepreka" i tu prepreku sagledaj kao nešto privremeno, a ne stalno. Zapitaj se: "Što sam naučila? Što ću učiniti sljedeći put? Što svakako neću učiniti?" 6. OSLONI SE NA SVOJE UZORE - Saznaj nešto fora o svojim uzorima. Zašto su ti uzori? Jer su nešto postigli u životu, a svatko tko je postigao nešto u životu doživio je neuspjeh. 7. RAZMIŠLJAJ O MANJIM SEGMENTIMA - Raščlani razloge neuspjeha na manje segmente koje ti je lakše analizirati i onda se pojedinačno zabavi svakim od njih. 8. PONAVLJAJ, PONAVLJAJ, PONAVLJAJ - Uvježbavanje i učestalo ponavljanje čini stvari lakšima i pomaže u borbi s nervozom.

9. PONOVNO SE BACI U TO - Čim budeš spremna zagledaj se neuspjehu ravno u oči. Ponovno pokušaj, ovaj put ne ponavljajući iste greške. 10. POPIS ZVAN "MOGLO BI BITI I GORE, PUNO, PUNO GORE" - Kada se suočiš s katastrofom, moraš zadržati smisao za humor. Misli poput: "bar nisam zaboravila odjenuti hlače i otišla u školu" ili "srećom nisam poslala totalno čudnu poruku profesoru tijekom online nastave".

Klara Miklošić i Milka Grubešić

# data[].attributes.body
Riskirati moramo u raznim situacijama u našem životu. Kako taj rizik često dovodi do uspjeha tako i nekada uz rizik dolazi i neuspjeh. Neuspjeha se ne trebamo pribojavati, svakome se može dogoditi. Trebamo ga naučiti iskoristiti za nešto pozitivno. Do samog neuspjeha može dovesti i manjak samopouzdanja kao i nezadovoljstvo, no ne bismo zbog toga trebali odustati od svojih ciljeva ili zanimanja. Neuspjeh možemo smatrati motivacijom, no ne i razlogom za odustajanje.

# data[].attributes.body
Često mi se javlja nesigurnost. Bojim se riskirati u situacijama u kojima se do sad nisam nalazila. Bojim se doživjeti neuspjeh jer kako će to utjecati na mene, što će ljudi oko mene misliti kada se to dogodi. Nakon toga imam glavobolje, poželim postati nevidljiva, ili se tješim time da ovaj neuspjeh epskih razmjera nije vidjelo puno ljudi, dok su zapravo vidjeli svi.

# data[].attributes.body
U borbi s perfekcionizmom prvo moramo prihvatiti činjenicu da smo perfekcionisti. Nakon toga moramo znati postaviti jasan cilj. Taj cilj ne može biti postati savršena ili biti najbolja u svemu, jer to nije moguće. Nakon toga moramo napraviti popis ciljeva koje želimo izvršiti. Stvari koje moramo učiniti moramo raditi s veseljem i tako da budu dovoljno dobre, a ne savršene. Osim toga kada odrađujemo neki zadatak ne smijemo razmišljati o tome kako će to biti grozno ili ono prije je bilo bolje. Puno vremena gubimo razmišljajući o tome kako je bilo i kako će biti umjesto da se usredotočimo na sadašnji trenutak. Osim toga mnoge misli koje nam se javljaju u glavi trebali bi izmijeniti. Kao na primjer "trebala bih" s "zašto?", "to je dovoljno dobro!" umjesto "to mora biti savršeno", "ne ide mi to baš dobro" sa "pokušat ću!" i "moram pobijediti" ili "moram biti prva" s "Želim uživati i dobro se zabaviti." Pokušaj, sigurno će pomoći.

# data[].attributes.body
Često dolazi do manjka samopouzdanja kada se trebamo suočiti s velikim izazovom kao što je javni govor, veliki test u školi ili iskušenje nečega novog i nepoznatog. Jedan od razloga zašto imam manjak samopouzdanja je i perfekcionizam. Težiti uvijek savršenom nije dobro iz mnogih razloga. Često kada radim na svojim snovima te ne izvršim zadatak "savršeno", javlja se nezadovoljstvo koje rezultira neuspjehu. Manjak samopouzdanja uvidjela sam i u svojem slučaju i potrebna mi je pomoć kako bi moje samopouzdanje ponovno cvjetalo.

# data[].attributes.body
Mnoge djevojke danas imaju problem sa manjkom samopouzdanja koje je utjecalo na donošenje mnogih važnih odluka. Manjak samopouzdanja dovodi do nezadovoljstva i neuspjeha zbog čega mnoge djevojke odustaju od svojih ciljeva. I same u nekim trenutcima imamo problem sa samopouzdanjem zbog kojeg smo često posustale na putu k ostvarenju vlastitih ciljeva. No, razgovorom s mnogim djevojkama sličnih problema i čitanjem raznih knjiga o stjecanju samopouzdanja naučile smo kako postupiti kada trebamo iskusiti neke nove izazove. Knjiga koju bismo posebno izdvojile je bestseler New York Timesa Šifra samopouzdanja za djevojke, autorice Katty Kay i Claire Shipman.                                                                                                                                                                                                                      Klara Miklošić i Milka Grubešić